
ДО
ОБЩИНСКИ СЪВЕТ
ПОМОРИЕ

ДОКЛАДНА    ЗАПИСКА
ОТ ИВАН АЛЕКСИЕВ - КМЕТ НА ОБЩИНА ПОМОРИЕ

ОТНОСНО : Одобряване на предварителни разчети по разходите по Проекто- Бюджет 2025 г. на Община Поморие за периода 01.01.2025 – 31.03.2025г, предвид отложеното приемане на Закона за държавния бюджет на Република България /ЗДБРБ/ за 2025 г
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

 Поради неприемането на бюджета на държавата за 2025 г. в сроковете по Закона за публичните финанси /ЗПФ/ и невъзможността да се приеме съответно бюджет на общината за 2025 г. предлагам на Общински съвет – Поморие да одобри приложените предварителни разчети по бюджета на общината за 2025., като след приемането на ЗДБРБ за 2025 г. от Народното събрание ще се пристъпи към обсъждане на конкретните параметри по проекто-бюджет на Община Поморие за 2025 г.

При тези обстоятелства дейността на общините се регламентитира основно в чл. 98 от Закона за публичните финанси /ЗПФ/:
„Чл. 98. (1) В случай че до началото на бюджетната година държавният бюджет не бъде приет от Народното събрание, приходите по бюджета на общината се събират в съответствие с действащите закони, а разходите се извършват в размери не по-големи от размера на разходите за същия период на предходната година, и при спазване на фискалните правила по този закон.“

Горепосочената разпоредба, обаче не дава яснота по редица разчети за разходи и субсидии, които общината извършва по решение на Общински съвет /ОС/ и които и като размер и като обекти или получатели се определят с решение на Общинските съвети. Такива са например Програмата за капиталови разходи, която се одобрява по обекти и като стойност от ОС, при горната хипотеза и при липсата й за първо тримесечие на настоящата година би означавало, че общината не бива да прави основни ремонти, да благоустроява, да закупува компютри и т.н., което е недопустимо. На следващо място ОС утвърждава разчет за целеви разходи и субсидии за: членски внос към различни организации; Обезщетения и помощи; Субсидии за Читалища; Спортни клубове; Организации с нестопанска цел; Средства за реализация на общински програми и планове; Временна финансова помощ на организации с важно значение за общността; Културен и Спортен календар – по събития и стойност за провеждане и др. подобни. Липсата на санкция на Общински съвет за този период по горепосочените пера би означавало незаконосъобразно разходване на средства без одобрението на ОС, а е пределно ясно, че подобни разходи са неизбежни при функционирането на една община. 

Предвид гореизложеното и с оглед запазване нормалното функциониране на общинската дейност до приемане на ЗДБРБ за 2025 г. и бюджета на община Поморие за 2025г.  Ви предлагам да приемете следното:
Проект:

РЕШЕНИЕ:


Общински съвет Поморие на основание чл.21, ал.1, т.6,  чл.52, ал.1 от Закона за местното самоуправление и местната администрация  във връзка с чл.87 и чл.98, ал.1 от Закона за Публичните Финанси: 
          I. Одобрява следните лимити за разходи, за срока по чл. 87, ал.3 от ЗПФ, които да бъдат предвидени в Бюджета на Община Поморие за 2025 г.

1. Приема Програма за капиталовите разходи за първо тримесечие на 2025г., съгласно   Приложение № 1
2. Одобрява разпределението на Целевата субсидия за капиталови разходи за първо тримесечие на 2025г., съгласно Приложение № 2
3. Определя обезщетения и помощи по решение на ОС  за първо тримесечие на 2025г.  в размер на 10 000 лв.   

4. Дава съгласие да се отпусне временна финансова помощ за първо тримесечие на 2025г. на МБАЛ Поморие в размер на 60 000 лв. 
5.    За юридически лица с нестопанска цел - Района служба „Пожарна безопасност и защита на населението” гр. Поморие  2 000 лв. за периода 01.01.-31.03.2025 г. 
6. Одобрява субсидии за първо тримесечие на 2025г.  за :

6.1.   Спортни клубове /Приложение № 3/ 
6.2.  Субсидии за организации с нестоп. цел-храм  "Св.Рождество Богородично"– 5 000лв. за първо тримесечие на 2025 г.
7. Утвърждава:

7.1. Културен календар на община Поморие за първо тримесечие на 2025г. по Приложение № 4.

7.2. Спортен календар за първо тримесечие на 2025г. , по Приложение № 5 
     8. Приема вътрешни компенсирани промени, без да изменя начина на определяне и размера на таксата за битови отпадъци, по силата на § 3 от Преходните и заключителните разпоредби на ЗИД на Закона за местните данъци и такси, съгласно Приложение № 6
    9. Одобрява съфинансиране по проект „Холистичен подход в управлението на отпадъците при прехода към кръгова икономика“  в размер на 111 165 лв. за периода 01.01.-31.03.2025 г.

         Приложенията са неразделна част от решението.

       II. Предвид отложеното приемане на Държавния бюджет на Република България за 2025г., и с цел защита на особено важни обществени интереси, като от закъснението на изпълнението може да последват значителни или трудно поправими вреди, Общински съвет – Поморие на основание чл. 60, ал. 1 от АПК допуска предварително изпълнение на настоящото решение.
           Приложение:   1. Приложения - 6 броя

